User:Abdela yesuf

Walaloo Lataa

Ani Obboleessi Kee Ani obboleessi kee Lataa ilmi Qana'ii Gadi qabeen sitti hima Gadi qabii dhaga'i... "Hin ta'u" jedhii didi Afaan qabi gomattuu Tokkummaa kee kaleessaa Hin sharafiin homattuu!  Kaleessa: Waan akka dhagaa jabaatu Sukkuumtee daakuu hin goonee? Harka kee qullaa baatee Taankiifi rasaasa hin moonee? Tulluu sobaan dhaabbate Buqqiftee hin gangalchinee Warra iddoottin si galcha jedhe Ati iddootti hin galchinee?  Har'a: Walirra faffagaachuuf Maaf uuruu dheerafatta? Dhiiga kee gedderta moo Hidda kee kuttee gatta? Utuma ooltee hin buliin Galmee seenaa awwaaltee? Tokkummaan kee diigamnaan Akka cabdu wallaaltee? Lakkii adda hin faca'iin Akka ilmoolee bofaa Waaqaa gaditti kan si kabachiisu Tokko ta'uu kee qofa!  #Share @ifaboruuf  @Waloo_Leta